Teḍul lγerba iten-yewwin, mačči d aseggas neγ sin, ttefren γer daxel imeṭṭi ama d tawacult ama d iγriben, dayen i γef id-yecna Yidir di tezlit « Sserḥ-iyi ad ruḥeγ » Asefru-agi yewwid γef ṣṣbar n tyemmatin d tilawin n yeγriben d usirem yeččuren ulawen-nsen. Γas akken lweqt yettɛeddi lamaɛna deg wass n leɛwacar neγ deg wass n lɛid tettandaf tassa-nsent, ula mi akken ara d-teɛeddi tmesrifget d s nnig n taddart, s wallen yeččuren d imeṭṭi itt-ttmuqulent ttmennint qqarent-as ahat tewwi-d slam neγ tabrat n mmi ɛizen fell-i , tabrat id-yeglan s yizen n uγrib “ a yemma tekfa lγerba, ifuk uγilif.